Printre măsurile care vor fi luate pentru preîntâmpinarea și combaterea efectelor înzăpezirii se numără aprovizionarea cu material specific intervențiilor de deszăpezire (materiale antiderapante), desemnarea persoanelor responsabile pentru asigurarea permanentă a forței de muncă necesară pentru intervenție, indiferent de condițiile meteorologice și cantitatea de zăpadă căzută în zona stațiilor de metrou, curățarea și evacuarea zăpezii pe timp de zi și noapte la accesurile în stațiile de metrou și din zona lifturilor, evacuarea zăpezii din depouri, curățarea accesurilor și a drumurilor de acces la magazii, depozite, spații tehnice ale metroului și monitorizarea permanentă a activităților de către Dispecerul Central de serviciu.